Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 266

b) kakaótartalmú édesség különböző mértékben keverve kakaót nem tartalmazó cukorkával és keverékként eladásra csomagolva (18.06 vtsz). 1704 90 51 Massza, beleértve a marcipánt is, legalább 1 kg nettó tömegű kiszerelésben Lásd a 17.04 vtsz. HR Magyarázata második bekezdésének (iv) és (ix) pontjait. Ide tartoznak a cukorbevonat vagy -máz keverékek is. 1704 90 55 Torokpasztilla és köhögés elleni cukorka Lásd a 17.04 HR Magyarázata második bekezdésének (v) pontját. 1704 90 61 Cukorral bevont termékek Ide tartoznak az olyan cukrászati termékek, mint a cukrozott mandula kemény cukormázzal bevonva. Az ún. „bevonatos” édességeket úgy állítják elő, hogy az édesség közepének szánt anyagot (pl. egy mandulaszemet) cukorsziruppal teli serpenyőbe teszik és mikor az forgásba kezd, a cukor rárakódik a magra. Lehűtve a cukor különálló réteget képez rajta. 1704 90 65 Gumicukorka és zselécukorka, beleértve a cukorka alakban megjelenő gyümölcsmasszát is A gumi- és zselécukorka kocsonyásító anyagból (mint pl. gumiarábikum, zselatin, pektin és egyes keményítők) cukorral és ízesítőkkel készült termék. Sokféle formájuk lehet, pl. emberi vagy állati alak. 1704 90 71 Főzött édesség, töltött is A főzött édességek kemények, néha ridegek és átlátszó vagy áttetsző megjelenésűek. Alapvetően főzött cukorból állnak, amelyhez (zsírok kivételével) kis mennyiségű más anyagot adagoltak, hogy az ízek, állagok és színek széles variációját érjék el. Az ilyen termékek közepében töltelék is lehet. 1704 90 75 Tejkaramella, égetett cukor és hasonló édességek (toffee) A tejkaramella, az égetett cukor és a hasonló édességek olyan termékek, amelyek a főzött édességekhez hasonlóan főzött cukorból készültek, de zsiradékanyagot is adtak hozzá. 1704 90 81 Sajtolt tabletta A sajtolt tabletták különféle formájú préselt cukorkák, amelyek kötőanyagot is tartalmazhatnak. 1704 90 99 Másféle Ide osztályozandók az előző alszámok alá nem tartozó termékek, például:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes